и за дасе произнесе взе предвид следното:
Производството е по чл.145 и следващите от АПК.
Образувано е по жалба на Т. Ц. Ц. с адрес гр. С., ул. “. Д. №200, В., .8, А. 
против Отказ да бъде възстановен внесен депозит за участие в публичен търг, 
обективиран в Решение по протокол от 23.08.2010г.  на тръжна комисия, 
определена с Решение № 336/18.03.2010 г. на Общински съвет - гр.П.. С решението 
е  оставена без уважение молба вх.№94-00-2395/17.05.2010г. на Т. Ц. Ц. за 
възстановяване на внесен депозит в размер на 1282,10 лв. за участие в публичен 
търг с явно наддаване за продажба на имот № 071276, с начин на трайно ползване 
- изоставена нива, с площ от 15,635 дка, находяща се в м."Подище", землището на 
с.Скрът, О. П., проведен на 17.05.2010 г.
В жалбата се твърди, че оспореният административен акт е незаконосъобразен като 
се твърди, че приложимата Наредба за търговете и конкурсите не съдържа 
разпоредба, която да овласти комисията по провеждане на търга да задържи 
депозита на кандидат, който не се е явил при провеждането му. Иска се отмяна на 
отказа и съдът за задължи административният орган да извърши определено 
действие - да бъде освободен и да бъде възстановен внесеният депозит от 
жалбоподателя за участието му в проведения търг.
В съдебно заседание жалбата се поддържа от адв.Захаринов, който представя и 
писмени бележки в подкрепа на изложеното в жалбата. Претендира присъждане на 
сторените по делото разноски.
Ответникът по жалбата - О. П., не изпраща представител и не изразява становище 
по жалбата.
Съдът, след като  взе предвид събраните доказателства по делото и доводите на 
оспорващия, намира за установено следното :
С Решение № 336/18.03.2010 г., обективирано в Протокол № 22/18.03.2010 г., 
Общински съвет - гр.П. е дал съгласие да бъде продаден на търг с явно наддаване 
за продажба на земеделски имот № 071276, с начин на трайно ползване - 
изоставена нива, с площ от 15,635 дка, находяща се в м."Подище", землището на с.
Скрът, О. П., с първоначална тръжна цена от 12 821,00 лв.(стр.67). Имотът е 
частна общинска собственост, видно от Акт №2144/22.06.2007 г. за общинска 
частна собственост (л.51).
Със Заповед № ІІІ-ФСО-42/28.04.2010 г. Кметът на О. П. е наредил да се проведе 
публичния търг за описания по-горе имот, като е утвърдил тръжната документация, 
условията за участие в търга и е определил за кандидатите, участвуващи в търга, 
депозит в размер на 1282,10 лв., представляващ  10% от първоначално 
определената тръжна цена (л.57).
Заявление за участие в търга е подали четири кандидати, сред които и оспорващия 
Т. Ц., като по делото не е спорно, че същия е внесъл определения депозит за 
участие в търга. 
На 17.05.2010г. комисията е провела търга с явно наддаване, като в деня и часа 
за провеждането му Т. Ц. не се е явил, нито лично, нито чрез представител.
На 23.08.2010 г. тръжна комисия, определена с Решение №336/18.03.2010 г. на 
Общински съвет - гр.П., на свое заседание е приела решение, с което е оставила 
без уважение молбата на Т. Ц. за възстановяване на внесения депозит в размер на 
1282,10 лв. за участие в публичния търг с явно наддаване, за продажба на имот № 
071276, проведен на 17.05.2010г.
За приетото решение оспорващия е уведомен с писмо изх.№94-00-2395/02.09.2010г. 
на К. на О. П., получено от Ц. на 03.09.2010г. Недоволен от отказа същия го е 
оспорил пред БлАС с жалба с пощенско клеймо от 17.09.2010г.
При така установената фактическа обстановка съдът прави следните правни изводи :
Жалбата е процесуално допустима - подадена е в срок от надлежна страна, а 
разгледана по същество е и основателна по следните съображения :
На първо място в оспорения отказ липсва посочено правно основание, на основание 
на което комисията по провеждане на търга е приела, че депозита за участие в 
търга, внесен от оспорващия следва да се задържи. Напротив, решението си 
комисията сама приема, че в Наредбата няма текст, с който да се урежда 
връщането на депозита на неявилите се кандидати. Само това е достатъчно 
основание за отмяна на отказа.  Недопустимо е позоваване на “други норми, 
регулиращи подобно поведение на кандидатите”, както е приела комисията. 
Независимо от това съдът намира за необходимо да изследва налице ли е хипотеза 
при която депозитите на неявили се участници в търг с явно наддаване не се 
възстановяват. 
Процедурата по провеждане на публични търгове с явно наддаване е регламентирана 
в Раздел І на Наредбата за реда за придобиване, управление и разпореждане с 
общинско имущество /НРПУРОИ/, приета от Общински съвет – П., а в Наредбата за 
търговете и конкурсите, както се сочи в жалбата. Единствения случай, в който 
депозита на участник в търга може да бъде задържан е регламентиран в чл.66, ал.
8 от НРПУРОИ. Съгласно цитираната норма в случай, че след започване на 
процедурата по наддаване никой от участниците не обяви цена по-висока от 
началната тръжна цена с определената стъпка за наддаване, търгът се закрива и 
депозитите на участниците се задържат. Този възможност, обаче, се отнася 
единствено за случаите при които са се явили кандидатите и не са потвърдили 
началната тръжна цена, а не когато не са се явили. В НРПУРОИ не е 
регламентирана подобна санкция при неявяване на кандидат, като без значение са 
и причините за неявяването му. Следователно не са били налице условията за 
задържане на внесения депозит и приетото решение е постановено в нарушение на 
материалния закон.
По изложените оспорения отказ следва да се отмени, а делото да се върне като 
преписка на О. П. за възстановяване на внесения от оспорващия депозит.
С оглед изхода на делото, основателно се явява направеното искане от 
процесуалния представител на оспорващия за присъждане на направените разноски 
по делото. О. П. следва да бъде осъдена да заплати на Т. Ц. сумата от 460 лева 
от които 10 лв. - внесена държавна такса; и 450 лв. - изплатено възнаграждение 
на адвокат.
Водим от горното и на основание чл.172, ал.1 и ал.2, предл.2 и чл.173, ал.2 от 
АПК, Административен съд - Благоевград

Р Е Ш И:

ОТМЕНЯ Отказ да бъде възстановен внесен депозит за участие в публичен търг, 
обективиран в Решение по протокол от 23.08.2010г.  на тръжна комисия, 
определена с Решение № 336/18.03.2010 г. на Общински съвет, с който е  оставена 
без уважение молба вх.№94-00-2395/17.05.2010г. на Т. Ц. Ц. за възстановяване на 
внесен депозит за участие в публичен търг с явно наддаване за продажба на имот 
№071276, с начин на трайно ползване - изоставена нива, с площ от 15.635 дка, 
находяща се в м."Подище", землището на с.Скрът, О. П., проведен на 17.05.2010 г.
ИЗПРАЩА делото като преписка на О. П. за освобождаване на внесения от Т. Ц. Ц. 
депозит.
ОСЪЖДА О. П. да заплати на Т. Ц. Ц. с адрес гр. С., ул. “. Д. №200, В., .8, А. 
сумата от 460,00 (четиристотин и шестдесет) лева, представляващи сторените по 
делото разноски.
Решението може да се обжалва с касационна жалба пред Върховния административен 
съд на РБ - гр.С., в 14-дневен срок от съобщаването му на страните.

                                                                   СЪДИЯ :/п/ Мария Тодорова

Вярно с оригинала!
Е.Ф.